Vieta

**ZIRGA PIRKŠANAS LĪGUMS**

20\_\_.gada \_\_.\_\_\_\_\_\_\_\_

\_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk -“Pārdevējs”), no vienas puses un \_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “Pircējs”), no otras puses, kopā saukti “Puses”, bez viltus, maldības un spaidiem noslēdza šāda satura līgumu (turpmāk - “Līgums”):

1. **LĪGUMA PRIEKŠMETS**
   1. Pircējs pērk un samaksā un Pārdevējs saskaņā ar šī Līguma nosacījumiem pārdod Pircējam zirgu:

Vārds: \_\_\_\_\_\_\_\_\_\_\_ Šķirne: \_\_\_\_\_\_\_\_\_\_

Dzimšanas dati: \_\_\_\_\_\_ Dzimums: \_\_\_\_\_\_\_\_\_\_\_\_

ID numurs: LV\_\_\_\_\_\_\_\_\_\_\_\_\_\_ Krāsa: \_\_\_\_\_\_\_\_\_\_,

(turpmāk- “Zirgs”).

* 1. Pārdevējs apliecina, ka viņš ir vienīgais Zirga īpašnieks, ka tas nav ieķīlāts, atdāvināts, apsolīts trešajai personai un nav tādi apstākļi, kas tam liegtu Zirgu atsavināt.

1. **PIRKUMA MAKSA UN NORĒKINU KĀRTĪBA**
   1. Maksa par Zirgu tiek noteikta \_\_\_\_\_\_\_\_\_\_\_ EUR (summa vārdiem \_\_\_\_\_\_\_\_\_ ) apmērā, turpmāk - Pirkuma maksa.
   2. Pircējs veic Pirkuma maksas samaksu bezskaidras naudas norēķina veidā, kas tiek pārskaitīta uz Pārdevēja norēķinu kontu nr. LV\_\_\_\_\_\_\_\_\_\_\_\_\_\_\_\_\_ \_\_\_ (\_\_\_\_\_) darba dienu laikā no Līguma spēkā stāšanās brīža. Pārdevējs ir atbildīgs par normatīvajos aktos noteikto nodokļu nomaksu.
   3. Gadījumā, ja Pircējs kavē Pirkuma maksas samaksas termiņu, Pircējs maksā Pārdevējam kavējuma procentus 0,1 % apmērā no Pirkuma maksas par katru maksājuma kavēto dienu.
   4. Gadījumā, ja Zirgs tiek pārdots kopā ar inventāru, tas tiek norādīts Līguma 1.Pielikumā 4.punktā. Inventāra stāvoklis Pircējam ir zināms un pieņemams.
2. **PĀRDEVĒJA TIESĪBAS UN PIENĀKUMI**
   1. Pārdevējs apliecina, ka Zirgam nav nekādi apslēpti defekti, slimības, traumas vai trūkumi (iedzimti vai dzīves laikā iegūti), kas varētu ietekmēt Zirga turpmākās darba spējas vai vērtību, taču, ja tādi ir konstatēti, tie ir aprakstīti Līguma 1.Pielikumā.
   2. Pārdevējs apliecina, ka Zirgam piemīt prasmes, spējas, individuālas īpatnības, kas norādītas Līguma pielikumā Nr.1.
   3. Pārdevēja pienākums ir Zirga pieņemšanas - nodošanas akta parakstīšanas brīdī nodot Pircējam Zirga pasi.
   4. Pārdevējs, nosūtot Pircējam rakstisku paziņojumu, ir tiesīgs vienpusēji atkāpties no Līguma, ja Pircējs neievēro šajā Līgumā noteikto Pirkuma maksas samaksas termiņu vai Zirga pieņemšanas termiņu un Pircēja nokavējums ir sasniedzis vismaz 30 (trīsdesmit) dienas.
3. **PIRCĒJA PIENĀKUMI UN TIESĪBAS**
   1. Pircējam ir tiesības pirms Pirkuma maksas samaksas veikt Zirga veterināro pārbaudi pie sertificēta veterinārārsta (veterinārārsts \_\_\_\_\_\_\_\_\_\_\_\_\_\_\_\_\_\_\_), tādā apmērā, kādā tas uzskata par nepieciešamu. Veterinārās pārbaudes rezultāts var kalpot par pamatu Pircēja tiesībām vienpusēji atkāpties no Līguma.
   2. Pircējs apliecina, ka tam ir tikusi nodrošināta iespēja pirms pirkuma veikt Zirga veselības (veterināro) pārbaudi un darbaspēju pārbaudi atbilstoši Zirga vecumam un sagatavotības līmenim.
   3. Pircējam ir pienākums rūpīgi iepazīties ar Līguma saturu, kā arī Zirga pasi un tajā veiktajiem ierakstiem par vakcinācijām un citām veiktajām manipulācijām, kā arī ar Zirga veselības/slimības vēsturi (Pielikums Nr.1).
   4. Pircējs apliecina, ka tas ir iepazinies un tam ir zināms Zirga veselības stāvoklis un pašreizējās darbaspējas.
   5. Pircējam pēc Pirkuma maksas samaksas veikšanas ir pienākums 3 (trīs) dienu laikā pārvietot Zirgu uz savu izvēlēto novietni.
   6. Ja Pircējs nepārvieto Zirgu Līguma 4.5. punktā noteiktajā termiņā, Pircējam ir jāapmaksā Pārdevējam visas ar Zirga turpmāko uzturēšanu radušās izmaksas.

# 5. ZIRGA NODOŠANAS KĀRTĪBA

* 1. Pārdevējs nodod Zirgu Pircējam 3 (trīs) dienu laikā pēc pilnas Pirkuma maksas saņemšanas.
  2. Zirga nodošanas brīdī Puses paraksta Zirga pieņemšanas - nodošanas aktu. Pēc pieņemšanas - nodošanas akta parakstīšanas visa atbildība par Zirgu (traumas, veselības traucējumi, bojāeja) pāriet Pircējam.
  3. Zirga nodošanas brīdī Puses aizpilda Dzīvnieku pārvietošanas deklarāciju par Zirga ganāmpulka un/ vai novietnes maiņu un Pārdevējs nodod Pircējam Zirga pasi.
  4. Puses apņemas 7 (septiņu) dienu laikā pēc Zirga nodošanas – pieņemšanas akta abpusējas parakstīšanas datuma ziņot valsts aģentūrai „Lauksaimniecības datu centrs” par Zirga īpašnieka maiņu.

1. **NOSLĒGUMA NOTEIKUMI**
   1. Visas domstarpības, kas radušās Līguma izpildē, kā arī Līgumā nenoregulētos jautājumus, Puses vienojas atrisināt pārrunu ceļā, bet ja šāda vienošanās netiek panākta, tad jebkurš strīds, nesaskaņa vai prasība, kas izriet no šī Līguma vai kas skar to vai tā pārkāpšanu, izbeigšanu vai spēkā neesamību, tiks izšķirts kārtībā tiesā, Pusēm nosakot pirmās instances tiesu pēc Pārdevēja juridiskās adreses.
   2. Visi Līguma grozījumi un papildinājumi izdarāmi Pusēm par to savstarpēji rakstveidā vienojoties.
   3. Līgums sastādīts 2 (divos) eksemplāros un izsniegts katrai Pusei pa vienam. Abiem eksemplāriem ir vienāds juridiskais spēks.
   4. Līgums stājas spēkā no Līguma noslēgšanas brīža un ir spēkā līdz Pušu uzņemto saistību pilnīgai izpildei.
   5. Līguma Pielikumi ir neatņemama Līguma sastāvdaļa.
2. **PUŠU REKVIZĪTI UN PARAKSTI**

PĀRDEVĒJS PIRCĒJS

Vārds, uzvārds/Nosaukums Vārds, uzvārds/Nosaukums:

Kontakttālrunis: Kontakttālrunis:

Adrese: Adrese:

E-pasts: E-pasts:

Konta nr.: Konta nr.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PĀRDEVĒJS PIRCĒJS

**Pielikums Nr. 1**

1. **Zirga veselības stāvoklis:** 
   1. Zirgam ir veiktas nepieciešamās vakcīnas;
   2. Zirga attārpošanas vēsture - (piemēram, pēdējoreiz veikta rudenī ar … līdzekli);
   3. Zirgam ir (nav) hroniska saslimšana - (piemēram, artrīts, celulīts);
   4. Zirgam ir alerģiska reakcija - (piemēram, uz siena putekļiem, kas var rezultēties elpceļu problēmas.)
2. **Zirga prasmes un iemaņas:**
   1. Zirgam ir sekojošas prasmes:
      1. (piemēram, vedams pie rokas, ļauj mazgāt kājas, ir transportējams);
      2. (piemēram, jājams/braucams visās trīs gaitās);
      3. (piemēram, ir startējis nacionālā līmeņa sacensībās konkūrā/iejādē/pajūgu braukšana);
      4. (piemēram, sagatavots 2.līmeņa shēmas elementu izpildei iejādes disciplīnā/ 1m augstu šķēršļu maršruta pārvarēšania konkūra disciplīnā).
   2. Zirgam ir sekojošas iemaņas:
      1. (piemēram, pārvar atsevišķus šķēršļus līdz 120cm augstumam).
3. **Zirga individuālās īpašības:** 
   1. Zirgam ir uzvedības īpatnības - (piemēram, zirgs kļūst nervozs atrodoties ceļa satiksmē, nav radis tikt piesiets, baidās no kvadricikliem)
   2. Zirgam ir stereotipiskā uzvedība - (piemēram, gaisa rīšana, aušana).
4. **Inventārs:**
   1. Zirga kopšanas inventārs (piemēram, birste, nagu āķis)
   2. Iemaukti ar pavadām (firma, izmērs, krāsa)
   3. Segli ar vēderjostu, kāpšļu siksnām un kāpšliem.

PIEŅEMŠANAS - NODOŠANAS AKTS

\_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “Pārdevējs”) un \_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “Pircējs”), sastādīts saskaņā ar Pušu starpā noslēgto Pirkuma līgumu Nr. 00/20\_\_.

Mēs, apakšā parakstījušies, Pārdevējs, no vienas puses, un Pircējs, no otras puses, sastādījām šo aktu par to, ka Pārdevējs nodod un Pircējs pieņem:

Zirgu

Vārds: \_\_\_\_\_\_\_\_\_\_\_ Škirne: \_\_\_\_\_\_\_\_\_\_

Dzimšanas dati: \_\_\_\_\_ Dzimums: \_\_\_\_\_\_\_\_\_\_\_\_

ID numurs: LV\_\_\_\_\_\_\_\_\_\_\_\_\_\_ Krāsa: \_\_\_\_\_\_\_\_\_\_.

Pārdevēja nosaukums/vārds, uzvārds Pircēja nosaukums/vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts) (paraksts)